CONSILIUL MUNICIPAL ORHEI

PROIECT

DECIZIE

 Nr\_\_\_\_\_\_\_\_\_\_\_\_\_\_\_\_\_\_\_ din\_\_\_\_\_\_\_\_\_\_\_\_\_\_\_2018

Cu privire la stabilirea taxei

pentru înregistrarea contractelor

de arendă

În conformitate cu Legea cu privire la arendă în agricultură nr. 198-XV din 15.05.2003, cu modificările și completările ulterioare, Regulamentul privind modul de ținere în cadrul primăriilor a registrelor contractelor de arendă a terenurilor și altor bunuri agricole, aprobat prin Hotărîrea Guvernului nr. 72 din 30.01.2004 privind implimentarea Legii cu privire la arenda în agricultură, în temeiul art.14(2) lit.a) din Legea nr. 436-XVI din 28.12.2006 privind administrația publică locală, examinînd nota informativă prezentată

CONSILIUL MUNICIPAL ORHEI DECIDE:

1. Se stabilește taxa pentru înregistrarea contractelor de arendă în Primăria municipiului Orhei, după cum urmează:

1.1. Înregistrarea de către o persoană a contractelor de arendă încheiate pentru prima dată între arendator şi arendaş - 6 lei pentru un contract şi 3 lei pentru fiecare contract următor;

1.2. Înregistrarea de către o persoană a contractelor de arendă încheiate pe un termen nou între acelaşi arendator şi arendaş - 4 lei pentru un contract şi 2 lei pentru fiecare contract următor;

1.3. Înregistrarea modificărilor operate în contractul de arendă sau a rezilierii contractului - 4 lei pentru un contract şi 2 lei pentru fiecare contract următor;

1.4. Eliberarea extraselor din registrul contractelor de arendă - 3 lei pentru un extras.

1. Autoritatea executivă a consiliului municipal Orhei va întreprinde acțiunile respective pentru executarea prezentei decizii.
2. Controlul supra executării prevederilor prezentei decizii revine viceprimarului municipiului Orhei pe domeniul economie, buget și finanțe.

Viceprimar al mun. Orhei Diana MEMEȚ

Viceprimar al mun. Orhei Marina CRAVCENCO

Viceprimar al mun. Orhei Reghina APOSTOLOVA

Viceprimar al mun. Orhei Valerian CRISTEA

Contabil-șef Anastasia ȚURCAN

Secretar al consiliului mun.Orhei Ala BURACOVSCHI

Specialist în domeniul reglementării regimului funciar Oxana DUCA

**Autor:** specialist Cristina COJOCARI

email: primaria@orhei.md

contact: 0235-247-37

**Nota informativă**

***la proiectul de decizie a Consiliului municipal Orhei ”Cu privire la stabilirea taxei***

***pentru înregistrarea contractelor de arendă”***

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
| Proiectul deciziei Consiliului municipal Orhei ”Cu privire la stabilirea taxei pentru înregistrarea contractelor de arendă” a fost elaborat de către Primăria municipiului Orhei |
| **2. Condiţiile ce au impus elaborarea proiectului de act normativ şi finalităţile urmărite** |
| Adoptarea deciziei menționate a fost condiționată de necesitatea creării unui cadru juridic necesar pentru ţinerea registrului contractelor de arendă a terenurilor şi altor bunuri agricole, încheiate pe un termen de pînă la 3 ani inclusiv, în conformitate cu Regulamentul aprobat prin Hotărîrea Guvernului nr. 72 din 30.01.1004 privind implimentarea Legii cu privire la arenda în agricultură. Registrul este public şi conţine înscrieri privind contractele de arendă a terenurilor şi altor bunuri agricole pe un termen de pînă la 3 ani inclusiv, modificările introduse în ele şi încetarea acestor contracte. Registrul mai serveşte ca mijloc de sistematizare în primăria municipiului Orhei a informaţiei despre drepturile de arendă.  |
| **3. Principalele prevederi ale proiectului şi evidenţierea elementelor noi** |
| Instituirea registrului este asigurată de către primar, care a emis o dispoziţie privind instituirea registrului şi stabilirea drepturilor şi obligaţiilor funcţionarului primăriei privind ţinerea şi păstrarea registrului. Potrivit dispoziției nr.251-p din 24.09.2018 ”Cu privire la desemnarea persoanei responsabile” dna Oxana Duca, specialist din cadrul primăriei este desemnată persoană responsabilă în acest sens.Primarul exercită controlul permanent asupra ţinerii şi păstrării registrului potrivit cerinţelor Legii nr.198/2003 cu privire la arendă în agricultură, Regulamentul privind modul de ținere în cadrul primăriilor a registrelor contractelor de arendă a terenurilor și altor bunuri agricole, aprobat prin Hotărîrea Guvernului nr. 72 din 30.01.1004  |
| **4. Fundamentarea economico-financiară** |
| Adoptarea proiectul de deciziei nu va implica cheltuieli financiare asupra bugetului local, dar va genera venituri avînd în vedere stabilirea taxelor pentru înregistrarea contractelor de arendă în primăria municipiului Orhei. |
| **5. Avizarea şi consultarea publică a proiectului** |
| În scopul respectării prevederilor Legii nr. 239-XVI din 13 noiembrie 2008 privind transparența în procesul decizional, proiectul deciziei Consiliului municipal Orhei ”Cu privire la stabilirea taxei pentru înregistrarea contractelor de arendă” este publicat pe pagina web oficială a primăriei municipiului Orhei ([www.orhei.md](http://www.orhei.md)) în directoriul *Transparența decizională/Proiecte de documente.* |

Specialist, Cristina Cojocari